(1914) Hier nae quamen die duvelen mit gheruusche ende grepen die zielen .ende gaven sij der beesten toe verslijnden Doe sij verslonden was , wat sij bijnnen den buke der beesten leet of inden stinckenden putte om dat wijt ghesecht hebben .soe en willen wijt niet voernemen Ende doe sij nader voersechder pinen int ghebaren vanden slangen was Soe was bij hoer die geest der guedertierenheit ende sprac se guedertierliken an ende troeste se Comt , sechde hij , mijn vrindijnne .